cyanic-selkie/wikianc huggingface dataset:
Наас сүрөсү
Транскрипциясы
Би-сми_л-Лааhи_р-Рахьмаани_р-Рахьиим(и) 1. Къул а’уузу би-рабби_н-наас(и) 2. Малики_н-наас(и) 3. Илааhи_н-нас(и) 4. Мин шарри_л-васвааси_л-ханнаас(и) 5. Ал-лазии ювасвису фии съудуури_н-наас(и) 6. Мин альджиннати ва-н-наас(и)
Кыргызча мааниси
Наас1 сүрөсү Мээримдүү, Ырайымдуу Аллахтын аты менен 1. Айткын2: "Сактанам адамдардын Эгеси менен; 2. (Ал) адамдардын падышасы, 3. (Ал) адамдардын Кудайы3, 4. Жашырынган азгыруучунун жамандыгынан; 5. Ал адамдардын жүрөктөрүн азгырат. 6. (Алар) жиндер жана адамдардан (болот)".4<
Кыскача түшүндүрмө
1 Наас - Адамдар 2 Эй, Мухаммед! 3 Бул айат Аллах Тааланын жалгыз экенин, андыктан сыйынуу ага гана таандык экенин кабарлайт. Баардык эле "Кудай” деп, ага ишенгендер, Кудай бүткүл ааламдардын Эгеси, кожойуну экенин талашпайт. Ал эми сыйынууга келгенде эле бөлүнүп кетишет. Жалгыз Аллах Таалага сыйынбай ширк кылышат. 4 Бул жерде айтылгандай азгыруулар биз көрө алган адам баласынан да, биз көрө албаган жин-шайтандардан да болот.
Колдонулган адабият
Которгондор:Абдышүкүр Исмаилов, Дүйшөн Абдылдаев, Садибакас Доолов, Садык Гавай Текшергендер:Кимсанбай Абдурахманов, Камил Абжапаров
Үбөлөнүү
Үбөлөнүү, тоо тектердин үбөлөнүүсү - жер бетиндеги жана ага жакын жаткан тоотектердин хим. жана мех. жол менен бузулушу, талкаланып өзгөрүшү. Температуранын өзгөрүшүнөн, жаан-чачындын, шамалдын, суунун, жаныбарлар менен өсүмдүктөрдүн ж. б. таасиринен болот. Тоотектердин жайгашуу чөйрөсүнө карай атмосферадагы жана суу астындагы үбөлөнүү болуп бөлүнөт. Үбөлөнүү процессинин жүрүшү боюнча физ., хим. жана органикалык үбөлөнүү болуп бөлүнөт. Физикалык үбөлөнүү көбүнчө кургак жана ысык климаттык шартта жүрүп, тоотек аябай ысып, түнкүсүн муздагандыктан алардан үстүнкү бетинде жаракалар пайда болот да аларга суу кирип, тоңгондо көлөмү кеңейип, тоотектерди жарат. Химиялык үбөлөнүүдө тоотектердин хим. составы өзгөрүп, туруктуу жаңы минералдар пайда болот. Негизги факторлору: аба, айрыкча туздуу, кислоталуу жана жегичтүү суу. Органикалык же биологиялык үбөлөнүү организмдин тоотекке тийгизген таасиринен аларга мех. талкалоо же хим. өзгөрүү түрүндө өтөт. Үбөлөнүүдөн тоотектер талкаланууга гана дуушарланбастан, о. эле рельефтин өзгөчө формалары, түрдүү эриндилер, жаңы минералдар жана тоотектер, көптөгөн кен байлыктар (каолин, жошо, отко чыдамдуу чопо, кум, темир, алюминий, марганец, никель, кобальт рудалары, алтын, платина ж. б. кен чачындылары) пайда болот.
Садыкова, Нурзат
Толук аты - жону - Нурзат Садыкова туулган жылы - 1982-жылдын 1-августу кичи Мекени - Жумгал районундагы Мин-Куш шаарчасы кызыкканы - фольклордук ырлар, опера жана джаз Урааны - "Ыр менен жашайм, жашоо учун ырдайм" Тилеги - Улуттук колориттеги ырларды жаныртып, дуйного тааныткысы келет
РЕПЕРТУАРЫНДАГЫ ЫРЛАРЫ "Балалык" - созу: А. Абыкеевдики, об: К. Абдыкадыровдуку "Карап бир койчу" - созу: Б. Абакиров, об: Ж. Шералиев "Ала-Тоо" - созу: К. Урманбетовдуку, об.: Н. Торобековдуку "Улуу дуйно" - созу: К. Урманбетовдуку, об: Б. Алишеровдуку "Кымбатым" - созу: С. Жусуевдики, об: Р. Абдыкадыровдуку "Апакем" - со,обону С. Жумалиевдики "ОМУР" - созу: Т. Сатылганов, об: А. Малдыбаевдики
Элдик ырларды кемелине келтире аткарган ырчы Нурзат Садыкова Кыргыз улуттук консерваториясында окуйт. Эстрада жаатындагы чыгармаларды да ырдап журот. Башкырстандын Нефтекамск шаарында откон "Дуслык моно - 2013" аттуу сынакта 2 - орунду ээлеп кайтты. Чыгармачылыкка олуттуу карайт, ар бир чыгарманы аткарууда терен изденет. Устаты Улукмырза Полотов агайынын эмгегин жогору баалайт. "Жениш оной - олтон келбестигине, ар бир сынактын артында коп мээнет, туйшук жатаарына дагы бир жолу ынандым. Аракет кылсан, эмгегиндин акыбетин, узурун корот экенсин" дейт андагы фестиваль тууралуу. Сырдуу корунгону менен шайыр кыз. Ишенчээк, боорукер. Бош убактысында жаратылыш койнунда эс алганды жактырат. Китепти коп окуйт.
Беш-Таш короо байыркы көрүстөндөрү жана петроглифтери
Беш-Таш короо байыркы көрүстөндөрү жана петроглифтери - байыркы түрк дооруна (7-8 кылым) таандык археологиялык эстеликтердин тобу. Алар Кочкор өрөөнүнүн чыгыш тарабындагы Кара-Тоонун этегинде жайгашкан. Аска бетине түшүрүлгөн тоотекелердин, ритуалдык бий аткарган адамдардын сүрөттөрү арбын. Тоотекелерге жаа менен аңчылык кылуу көрүнүштөрү, ошондой эле жылкы, түлкү, карышкыр өңдүү жаныбарлардын чегип түшүрүлгөн келбеттери да кездешет. Сак-усун доорундагы көрүстөндөрдүн көпчүлүгү изилденген. Көрүстөндөрдүн ичинен байыркы түрк дооруна караштуу көрүстөндөр өзгөчө маанилүү. Алар тоо этегине жакын түзөң 3 коктуда жайгашкан. Маркумдун аты менен кошо коюу салтына ылайык, көрүстөндөрдөн жоокердин, аялдын, ал тургай жаш баланын да жанынан аттын сөөгү, ооздугу, ээри, үзөңгүлөрү табылган. Ал эми маркумдун өзү гана көмүлгөн көрүстөндөгүлөрдү тирүү кезинде социалдык абалы төмөн адамдар болгон деп болжоого болот. Маркумдун баш жагына койдун жото жилигин (чүкөлүү жилик) коюу салты ошол доордо калыптанып, 13-14-кылымга чейин уланган. Археологиялык эстеликти 1991-94-ж. К. Табалдиев жетектеген археологдор тобу изилдеген.
Субака (Иглин району, Башкыртстан)
Субака — Башкыртстандын Иглин районундагы айыл, Балтий айылдык кеңешине карайт. 2009-жылдын 1-январына карата калкынын саны — 273 киши. Почта индекси — 452415, ОКАТО коду — 80228810005.
Демографиясы
Тургундардын динамикасы:
Жалал-Абад минералдуу суусу
Жалал-Абад минералдуу суусу Жалал-Абад облусундагы дарыланууга жарамдуу минералдуу ысык суу булактары. Жалал-Абад шаарынан 5 км түндүк-чыгыш тарапта, Айыптоонун батыш капталында, деңиз деңгээлинен 980 м бийиктикте. Суу жергиликтүү элге илгертен белгилүү. Алгачкы геол. жана гидрогеол. изилдөөлөр 1915-ж. башталган. Булактар чыккан жерде антропогендин лёсс сымал кумтопурагы (калыңдыгы 30 м), юра жана бор мезгилдеринде пайда болгон гравелит, кумдук, алевролит, чопо, конгломерат ж. б. чөкмө тектер жатат. Аларды альпы тектогенезиси бүктөлүүлөргө дуушарлантып, антиклиналдык түзүлүштү пайда кылган. Суу антиклиналга жарыш кеткен тектоникалык жарака зоналары аркылуу жер бетине булак түрүндө жана бургулоо көзөнөгүнөн (75–130 м тереңдиктен) агып чыгат. Мында Айыпбулак, Кызбулак, Акбулак, Жаңыбулак, Шорбулак, Узунжылга, Чаңгырташ деп аталган 7 булак бар (суткалык дебити 1800 м3). Суу топтолгон катмардын астында жана үстүндө чопо катмары жатат. Суунун температурасы 21–43,5°С, жалпысынан суунун курамы сульфат-гидрокарбонат-хлорид-натрий-кальцийлүү, чала жегичтүү (рН-7,0–7,5). Суу тунук, тузсуз, даамсыз, аз минералдашкан (1,2–7,4 г/л). Бир аз бром, бор, марганец, темир, фосфор, фтор жана органикалык заттар бар. Кремний кислотасы 35,0 мг/л, көмүр кислотасы 35,0 мг/л, күкүртүү суутек 2,0 мг/лге чейин. Азот 97,1%. Дебити 21 л/сек (1965). Суу ашказан, боор, өт ж. б. ооруларына шыбаа берет. Имараттарды жылытууга, ичүүгө да пайдаланылат. Анын базасында Жалал-Абад курорту иштейт. Запасы суткасына 1,814 миң м3.
Автономия
Автономия (гр. аvtonomia – көз каранды эместик) – Конституцияда бекитилген мамлекеттин кайсы бир бөлүгүнүн өз алдынча башкаруу боюнча укугу. Иш жүзүндө А. тили, үрп-адаты жана экономикалык турмушунун өзгөчөлүктөрү менен айырмаланган элдердин топтолушуп жашаган аймактарында түзүлөт. А. дүйнөнүн көп өлкөлөрүндө бар. Алсак: Россия Федерациясынын субъектилери: Калмык Республикасы ж. б.; АКШдагы штаттар; Германиядагы Баварияга окшогон жерлер ж. б. А-нын эки формасы белгилүү – саясий жана административдик. Саясий А. – укугунун көптүгү, өзгөчө Конституциясынын, мамлекеттик бийликтин жогорку уюмдарынын болушу менен мүнөздөлөт. Административдик А. – башкаруу сферасын гана камтыйт, анын укуктарын мамлекеттин борбордук уюмдары аныктайт.
Аскердик-мекенчилдик тарбия
Аскердик-мекенчилдик тарбия ― Ата Мекен коопсуздугун коргоо милдетин аткаруу үчүн зарыл болгон бийик идеялык-ыймандык, адептик-күжүрмөн жана моралдык-психологиялык сапаттарды калыптандырууга багытталган таалим-тарбия иштеринин бир бөлүгү. Ал Ата Мекенди коргоонун тарыхый тажрыйбасын талдай билүү, өлкөнүн коргонуу жөндөмдүүлүгүн чыңдоо милдетин түшүнүү, аскер ишиндеги өнүгүү багыттарын эске алуу сыяктуу атайын принциптерге негизделет. Бийик идеялык-ыймандык, моралдык-психологиялык сапаттарга ээ жана дене-бою чың, аскердик-техникалык билими бар, өз элинин жана анын куралдуу күчтөрүнүн күжүрмөн салттарына чексиз берилген атуулдарды тарбиялоо аскердик-мекенчилдик тарбиянын негизги милдетине кирет. Аскердик-мекенчилдик тарбияны окуу жайлары, жаштар уюмдары, аскер комиссариаттары, жарандык коргонуу органдары, согуштун жана эмгектин ардагерлеринин уюмдары, спорттук коомдор жана башкалар жүргүзүшөт. Аскердик-мекенчилдик тарбия ишин адептик тарбия менен эриш-аркак натыйжалуу жүргүзүү учурдун олуттуу талабы болуп саналат.
Чабынды
Чабынды - чөп чаап алынчу жер, чабык. Эгилме жана табигый чабынды болуп айырмаланат. Эгилме чабындыга бир жана көп жылдык чөп айдалып, чөбү чабылат жана эгилме жайыт катары пайдаланылат. Табигый чабынды өзүнүн жер шартына, жаратылышына, тоют өсүмдүктөрүнүн түрдүүлүгүнө, сапатына жана түшүмдүүлүгүнө жараша бири-биринен айырмаланат. Табигый чабындыга чөбү узун саздак жер, шалбаа, карагай-бадал арасы, арык жана канал жээктери кирет. Шалбаа жердеги чабындыга караганда чөлдүү жана тоолуу жайыт чөбү сапаттуу жана ширелүү келет
Колдонулган адабияттар
Кыргызстандын географиясы. Бишкек: Мамлекеттик тил жана энциклопедия борбору, 2004, s. 71-72. ISBN 9967-14-006-2
Төрт тармактуу шурулар
Төрт тармактуу шурулар (лат. Tetracorallia, syn. Rugosa) — байыркы шурулардын бир түркүму.
Эрлтон-Эллисбург (Нү-Жерси)
Калкы - 8168 киши. Болжолдуу аянты - 4.9 км². FIPS коду — 34-21645.
Транспорт
Транспорт (лат. trans - «аркылуу» жана portare - «алып жүрүү») - эл чарбасынын жүргүнчүлөр менен жүктөрдү ташууга байланыштуу болгон тармагы, ошондой эле ташуу каражаттарынын ар кандай түрлөр
Чолок
Чолок (Чолок) — Кыргыз Республикасынын  Чүй облусун Кемин районундагы айыл. Кызыл-Октябрь айыл округу составына кирет.
Калкы
Калкы - 52 киши.
Кордон Лесной (Стерлибашев району, Башкыртстан)
Кордон Лесной — Башкыртстандын Стерлибашев районундагы айыл, Стерлибашев айылдык кеңешине карайт. 2009-жылдын 1-январына карата калкынын саны — 31 киши. Почта индекси — ?, ОКАТО коду — ?.
Демографиясы
Тургундардын динамикасы:
Жип
Колдонулган адабияттар
[http://bizdin.kg/component/k2/item/173-kyrgyz_kol_onor Акматалиев Амантур Сейтаалы уулу. Кыргыздын кол өнөрчүлүгү. Бишкек 1996: ISBN — 5-655-00960-9]
Жумалиев Курманбек
Кыскача өмүр таржымалы
Жумалиев Курманбек (1956) «Манас» эпосунун айтуучусу, манастаанучу, филология илимдеринин кандидаты, профессор 1956-жылы 10-июнда Нарын облусунун Ат-Башы районуна караштуу Арашан (мурдагы Ак-Моюн) айылында туулган. Ата-бабаларынан же жакын туугандарынан эч кимиси «Манас» айткан эмес. Ал эми өзүнүн «Манас» айтып калуусуна атасы Жумалы менен апасы Сайранын таасири чоң. Атасы чукугандай сөз тапкан сөзмөр болсо, апасы «Эр Табылды», «Курманбек» эпосторунун айрым эпизоддорун мыкты билген. Курманбекти «Манас» айтууга биринчи жолу агайы Апыш Койчуманов үгүттөп, айтуучулуктун айрым ыкмалары менен тааныштырган. Андан кийин айылдык манасчы Жылкычиев Турсундан таалим алган. 1974-жылы апрель айында Москва шаарында өткөн он беш республика аралыгындагы студенттердин Бүткүл Союздук өздүк көркөм чыгармачылыгынын кароо-сынагына катышып, биринчи жолу лауреат болуп табылган. 1974-76-78-жылдары Бишкек шаарында өткөн «Студенттик Ала-Тоо жазы» фестивалдарынын лауреаты. Курманбек Жумалиев «Манас» айтуу менен Кыргызстандын булуң-бурчун түрө кыдырган. 1980-жылдары Кыргыз мамлекеттик телерадиосунун фондусуна анын айтуусунда «Семетей» эпосунан «Каныкейдин Тайторуну чапканы» эпизодунан үзүндү жазылып алынган. 1992-жылы Кочкордо өткөрүлгөн Сагымбай Орозбак уулунун 125 жылдык мааракесиндеги манасчылар, таймашында 20 жаштан 40 жашка чейинки 2-топтун арасында биринчи орунду ээлеген. Ошондо үйгө келээри менен ооруп жатып калганын эскерет, Элдин назары тушуп кыйналып калган экен, кыргызча ырымдап, киринелеп атып өзүнө келет. 1994-жылы Манасчылардын Республикалык кароо-сынагында баш байгени жеңип алган. 1994-жылы «Манас» эпосунун 1000 жылдык мааракесине арналган манасчылардын Эл аралык таймашында үч уулу менен кошо 3-даражадагы диплом, акчалай сыйлыкка татыктуу болгон. Ушул эле жылы Туркиянын Анкара шаарында өткөрүлгөн илимий-практикалык конференцияда «Манас» айтып, «Куран» кнтеби жана акчалай сыйлык менен сыйланган. 1998-жылы өткөн «Ысык-Көл-98» фестивалынын жеңүүчүсү болуп табылган.
Манасчыга эч кандай аяндын келбегендиги жана манасчылыкты түш көрүү менен баяндайт
Курманбек Жумалиев түшүндө эч ким айт деп аян бербегендигин моюндап, улуу манасчылардын арбагынын алдында, кудайдын алдында антип калп айта албайм дейт. Бирок Манаска байланыштуу бир нече жолу түш көргөндүгүн айтат. Анын биринде түшүнө Сагымбай Орозбак уулу кирип, манасчылыктын сырларын жаңы эле үйрөтө башгаганда ойгонуп кетет. Экинчи түштү Тон; районунда Саякбай Карала уулунун 100 жылдык мааракесине жөнөй берээрдин алдында көрөт, анда: «Бир боз үйдүн ичинде манасчылар күпүлдөп, биринен сала экинчиси «Манас» айтып жаткан экен. Кара көрпө жакалуу, чолок ак тончон, башына козунун көрпөсүнөн жасалган кара тебетей кийген Саякбай босогодо турат. Ал ото зор болуп кетиптир. Курманбектин бою чолок тондун этегинен бир аз эле өйдө болуп калат. Анан боз үйгө кирип «Манас» айтмак болгондо, Саякбай жандап токтотуп, айтып аткан аксакалга жолтоо болбо, айтып бүтсүн дегендей ишаарат кылат. Ошондон чочуп ойгонуп кетет». Дагы бир түшүндө: «Адырлуу жерде жүргөн болот. Бирөө келип, Алмамбет менен Чубак таарынып жатат деп кабарлайт. Курманбек алар турган чоң боз үйдүн эшигин ачып, босогодо үн-сөзсүз туруп калат. Эки Баатыр таарынып, бирин-бири жактырышпай кыр көсөтүшүп, капталдарын салып отурган экен. Үстүлөрүндө боз чепкен, сыягы, төөнүн чуудасынан жасалган окшойт. Ошону көрөрү менен ойгонуп кетет». Курманбек Жумалиев «Манас», «Семетей» эпосторунун көрүнүктүү эпизоддорунан, «Сейтек» эпосунун айрым бир окуяларынан айтат. Анын айтуусу негизинен Сагымбай Орозбак уулу менен Саякбай Карала уулунун таасиринде болгону менен, айрым бир өзгөчөлүктөргө да ээ. 1994-жылы төрт жаштагы уулу Чьңгыз мектеп окуучулары арасында «Кичинекей манасчы» деген байгени жеңип алып, ал себептүү жана «Манас» эпосунун 1 ООО жылдык мааракесине карата Курманбек Жумалиев уулу менен «Кичинекей манасчы» аттуу 22 минуталык даректүү телетасмага тартылган. Телетасмага тарткан режиссер А.Айтикеев. Курманбек Жумалиев бир канча усулдук колдонмо, китепдердин автору. 1992-жылы «Манасчылар жөнүндө түшүнүк берүү», 1994- жылы «Манас» эпосу боюнча жаштарды гумандуулукка тарбиялоо» аттуу усулдук колдонмолорду чыгарган. 1994-жылы жарык көргөн «Манас энциклопедиясындагы» бир катар макалалардын автору. 1997-жылы «Манас» эпосундагы жакшылык жана жамандык түшүнүктөрүнүн эпикалык формалары» аттуу монографиясы жарык көргөн. 1999-жылы «Манас» эпосундагы жалпы адамзаттык идеялар» деген окуу куралы, «Легендарлык ырчылар жана жомокчулар» аттуу илимий-популярдык эмгектери жарык көргөн. 2001-жылы жарыкка чыккан «Түштүк манасчылар жана семетейчилер» аттуу окуу куралынын автору.
Колдонулган адабият
Респубиликалык "МАНАС" жаштар ордосу, "Манасчылар" Б-2010ж.
Эгембердиев, Абдыжапар
Акын Абдыжапар Эгембердиев Түп районундагы Токтоян айылында 1951-жылы 15-августа туулган. Кыргыз Мамлекеттик университетинин филология факультетин жана Ташкент саясат жана башкаруу институтунун журналистика бөлүмүн бүтүргөн. Эмгек жолун Нарын облусунун Ак-Талаа районундагы Баетов атындагы орто мектебинде мугалим болуп баштап, бир катар жылдар Ак-Талаа райгезитинин редакторунун орунбасары, партиянын Ак-Талаа жана Ак-Суу райкомдорунун саясий агартуу кабинеттеринин башчысы, партиянын Ысыккөл обкомунун саясий агартуу Үйүнүн консультанты, Түп райондук гезитинин редактору, облустук «Ысык-Көл правдасы» гезитинин башкы редакторунун орунбасары, башкы редактору, партиянын Ысык-Көл обкомунун сектор башчысы, республикалык «Мугалимдер газетасы» жана «Учитель Киргизстана» гезиттеринин башкы редактору, Ысык-Көл облмамадминистрациясынын басма сөз кызматынын жетекчиси болуп иштеген. Учурда облустук «Ысык-Көл кабарлары» гезитинин башкы редактору. А.Эгембердиев 1987-жылдан СССР Жазуучулар жана 1978-жылдан Журналисттер союздарынын мүчөсү. 1995-жылы Кыргыз Республикасынын Ардак грамотасы, 1995-жылы «Манас – 1000» эстелик медалы менен сыйланган. «Кыргыз Республикасынын маданиятына эмгек сиңирген ишмер» (2006), Россиянын эл аралык коомдук «Добрый ангел мира» сыйлыгынын лауреаты (2007). «Өлбөгөн жанга жаз келет» деген китебине Алыкул Осмонов атындагы адабий сыйлыгы ыйгарылган (2008). . 13.11.2019 жылдан баштап Кыргызстандын эл акыны!
ЖАРЫК КӨРГӨН КИТЕПТЕРИ
Кыргыз тилинде
Күндүн ыры: Ырлар. – Ф.: Мектеп, 1985. – 28 б.
Чакырымдар: Ырлар. – Ф.: Адабият, 1990. – 88 б.
Арман дүйнө: Ырлар ж-а чакан поэмалар. – Каракол, 1994. – 80 б.
Айлуу дөң: Ырлар, чакан поэмалар, – Б.: Дакс, 2005. – 120 б.
Өлбөгөн жанга жаз келет: Ырлар, чакан поэмалар, публицистикалар, ой толгоолор. – Б.: Дакс, 2007. – 192 б.
Ильин Иван Александрович
Иван Александрович Ильин (28 марта (9 апреля) 1882 — 21 декабря 1954) — эң көрүнүктүү орус философу, саясый ойчул, маданият менен диндин теоретиги жана тарыхчысы.
Кыскача өмүр баяны
Москвада туулуп, Москва университетинин юридикалык факультетин бүтүргөн, андан кийин Германияда окуусун аяктаган соң, ошол эле Москва университетинде сабак берген. Анын илимий ишмердиги «Гегелдин философиясы Кудайдын жана адамдын конкреттүүлүгү жөнүндөгү окуу» деген эмгегин жазуу менен аяктайт. Бул эмгек магистрлик диссертация катарында сунуш кылынып, бул эмгеги үчүн ал философиянын доктору деген даража алат. Революциядан кийин жаңы түзүлүшкө каршы идеялык күрөшкө катышып, көп жолу камакка алынат. 1922-жылы өлүм жазасына өкүм кылынат, бул өкүм кийин аны Советтик Россиядан кууп жиберүү менен алмашылат. 1934-жылга чейин Берлинде жашап турат, нацисттер бийликке келгенде Швейцарияга кетүүгө аргасыз болот.
Ильиндин негизги эмгектери
Ильиндин негизги эмгектери төмөнкүлөр: «Философиянын диний мааниси» (1924), «Жамандыкка күч менен каршылык көрсөтүү жөнүндө» (1925), «Руханий жаңылануу жолу» (1935), «Диний тажрыйбанын аксиомалары» (1953) «Биздин милдеттерибиз» (1956).
Ильин Лев Толстойдун жамандыкка каршы күч менен каршылык көрсөтпөө жөнүндөгү теориясына кескин каршы чыккан. Жакшылык жана жамандык түшүнүктөрүн философиялык көз караштан карап чыгып, Ильин жамандыкка каршылык көрсөтүүдө белгилүү бир кырдаалда жана белгилүү бир чектерде күч колдонууга жана мажбурлоого жол берүүгө болот деген корутундуга келет. Ильин күч колдонууну актабайт, бирок, башка каражаттар калбаган учурда аны аргасыздык деп табат.
Жамандыкка каршы күрөш жолун тандап алуу ар кимдин инсандык парзынын адептик проблемасы болуп саналат. Кандай жолду тандап алууну ар ким өзү чечүүгө тийиш. Бирок ар бир конкреттүү окуяны жалпылоочу философиялык мамилеге алып баруу — бул таптакыр туура эмес нерсе, бул жерде Л.Толстой терең жаңылышат. Албетте, адеп-ахлактын тазалыгы үчүн, инсандын да, коомдун да таламдары үчүн жамандыкка жакшылык жана сүймөнчүлүк менен каршы туруу алгылыктуу болгон конкреттүү окуялар кезигет, бирок, кээде ошол эле инсандын, коомдун таламдарынын урматы үчүн мажбурлоо, күч колдонуу алгылыктуу болгон кырдаалдар да болот. Коюлган суроого философиялык жооп: бул суроого ар бир конкреттүү кырдаалга байланыштуу ар түрдүү жооп болушу мүмкүн дегендикте турат.
Жамандыкка каршы күрөшүү жөнүндө
Албетте, Ильин жамандыкка каршы күрөш — бул баарынан мурда адептик тарбия, руханий таасир экендигин эң сонун түшүнгөн жана ал бул жөнүндө жазган. Ошондуктан күч колдонуу жана мажбурлоо — белгилүү бир компромисстик көрүнүш болуп саналат, мында күч жамандыкты оңдоонун негизги усулу эмес экендиги, бирок кээде мындан башка арга жок экендиги моюнга алынат. Ильин мындай деп суроо берет. «Эгерде жамандыкка каршы күрөштө күч колдонууга караганда эркелетүү, көндүрүү, ынандыруу же уяткаруу жана ыйманга чакыруу таасирлүү же алда канча таасирлүү болсо анда мен жамандыкка күч менен каршы турсам болобу?». «Жооп,— деп жазат Ильин,— күмөндүү, албетте андай кылууга болбойт». Ильин буга окшогон суроолордун башка түрлөрүн да карап чыгат. Бирок мунун баары өзүнөн өзү белгилүү таң болгон жооптор. Ал мындай деп жазат: «проблеманы туура коюу суроонун таптакыр башка формуласын берет, атап айтканда, эгерде мен чыныгы кара санатайлык кылмышты же бир нече чыныгы кара ниет кылмыштын болуп жатканын көрүп туруп, аларды дил — руханий жактан таасир берип токтотууга мүмкүн эмес болсо, ал эми мен өзүмдөгү гана эмес, өзүмдөн сырттагы теңирлик жакшылыктын башаты менен өз эрким жана сүйүүм аркылуу чыныгы байланышкан болсом,— анда мен өзүмдөн жоопкерчиликти алып салып, четке чыга берип, кара ниетке маскаралоосун жана дилди карартып бузуп жатканына жол беришим керекпи, же коркунучка, азапка, өлүмгө, аң-сезимлүү түрдө бет алып, кала берсе өзүмдүн жеке такыбаалыгымдын басынтылышына, көрдолушуна кайыл болуп, кара ниет кылмышты токтотуу үчүн күч менен кийлигишүүм керекпи?» [Шексиздикке карай жол. М., 1993. 40, 41-6.].
Ильин жамандыкка каршы туруу проблемасын чечүүдө мамлекеттин ролу жөнүндөгү маселеге да токтолот. Ал жамандыкка каршы күрөштө мамлекеттик машинага таянууга болот жана а түгүл таянуу керек деп эсептейт. Толстойчулукка каршы Ильиндин кескин айтылган сын сөздөрү дал ошол Толстойлук идеологиянын социалдык турмушта мамлекеттик башталыштын ролун басмыртталышына таасир көрсөткөндүгү менен байланыштуу айтылган.
«Руханий жаңыланууга карай жол» деген китебинде Ильин борборунда инсандын руханий өнүгүш маселелери жана аны өркүндөтүү проблемалары турган көз караштарын баяндайт. Ал инсандын руханий бейнесин түзгөн: ишеним, сүйүү, эркиндик, ар-намыс, үй-бүлө, ата-мекен, укук жана башка негизги түшүнүктөрдү карап чыгат. Ишеним жана сүйүү Ильин үчүн адамдын эң маанилүү, түбөлүктүү жана сөзсүз түрдөгү руханий негизи болуп саналат. Алар социалдык организмдин эң маанилүү социалдык ячейкасы болгон үй-бүлө аркылуу бекемдейт. «Адам өзүнүн турмушунда эң башкы деп кабыл алган жана сезген нерсеге ишенет. Сен турмуштагы өзүң үчүн эң маанилүү болгон нерсени айтып берсең, мен сенин эмнеге ишенериңди айтып беремин» [Ошонун өзүндө. 136-6.].
Сүйүү - руханий жаңылануунун принциби
Сүйүү да руханий жаңылануунун башкы принциби болуп саналат. «Кайсы жерде сүйүү болсо, ошол жерде кайдигерлик, шалакылык, экстенсивдүүлүк жоголот да, адам чыйрак жана жыйнактуу боло баштайт, анын көңүлү жана мүдөөсү бир гана мазмунга, атап айтканда өзү сүйгөн мазмунга топтоштурулат; мында ал интенсивдүү боло баштайт, анын жан дүйнөсү чыңалып, жалындап күйөт. Сүйүктүү мазмун,— мейли ал адам болобу, же сүрөттөрдүн коллекциясы болобу, же музыкабы, же сүйкүмдүү тоолорбу, — жан дүйнөнүн жаркын очогу, турмуштагы эң маанилүү нерсе, анын башкы предмети болуп калат» [154-6.]
Китептин аягына берилген акыркы сөздө инсандын руханий өнүгүшүнүн, анын руханий жаңылануусунун негизги мерчемдүү учурларын ачып көрсөтүп, Ильин бул руханий жаңылануунун жолдорун белгилейт:
5.	Биз өзүбүздүн үй-бүлөлүк очогубузду урматтоого, сүйүүгө жана аны кура билүүгө үйрөнүүгө тийишпиз — бул сүйүүнүн, ишенимдин, эркиндиктин жана ыймандын башкы табийгый уясыз: ата мекендин жана улуттук турмуштун зарыл жана ыйык уясы.
6.	Биз руханий патриотизмге үйрөнүүгө тийишпис... Биз өзүбүздүн улуу, руханий улуу улут болууга болгон ыйык укугубузду бекемдешибиз керек.
7.	Чыныгы улутчулдук бул жогорулоодогу акыркы баскыч сыяктуу [287-288-6.].
«Шексиздикке карай жол»
Жогоруда саналып өткөн принциптер — «адамдын жердеги турмушунда ага зарыл керектүү руханий бытиенин түбөлүк негиздери».
Ильиндин башка бир «Шексиздикке карай жол» деген эмгеги да руханий өнүгүү проблемасына арналган, бул китептин үстүндө ал көп жыл бою иштеп, өлөрүнө жакын калганда бүткөн. Мында ал руханийликтин жаратылышы жөнүндөгү түшүнүктүн өзүнө, чыгармачылыктын мыйзам ченемдүүлүгүн түшүнүүгө токтолуп, руханийликтин түпнегизин ачып көрсөтүүгө мүмкүндүк түзө турган принциптердин жыйындысын берүүгө аракет жасайт.
Ильин азыркы руханий турмуштун негизги мүнөздүү белгилерин жана азыркы турмуштун кемчиликтерин жеңип чыгуунун жолдорун белгилеп көрсөтөт. Алсак, ал өзүнө замандаш маданияттын таш боордугу жана бул жол менен баруу — кыйроого карай баруу экендиги жөнүндө жазат.
Адамдын руханийлиги, Ильиндин ою боюнча, жоопкерчилик менен тыкыс байланыштуу. «Эркиндиктин жашыруун сыры,— же демейде айтылып жүргөндөй, «эрктин эркиндиги»,— рух күчүнүн топтолууга, өзүн чыңдоого, өзүнүн күч-кубатын арттырууга жана өзүнүн ички дүйнөсүндөгү кыйынчылыктарды жана тышкы тоскоолдуктарды жеңип чыгууга жөндөмдүүлүгүндө турат» [303—304-6.].
Гармония тууралуу
Ильин мындай деп жазат: «ич дүйнөсү эки анжы абалда болгон адам бактысыз адам... Ичкерки дүйнөсү бөлүнүп-жарылып турган адам бактылуу боло албайт... Бактылуу болуу үчүн ага ички орган жетишпейт. Бул ички орган гармония, умтулуулар менен жөндөмдүүлүктөрдүн макулдашылган жалпылыгы (башкача айткандабир бүтүндүгү), инстинкт менен рухтун биригиши, ишеним менен билимдин ортосундагы макулдук деп аталат» [312-6.]. Мына ушул себептүү ички дүйнөсү бөлүнүп-жарылган, эки анжы адам руханий жактан алсыз болуп калат. Ал бекем бир ынанымга ээ болууга да жөндөмсүз келет. Ал руханий мүнөздүн эң маанилүү, эң кымбат негизинен — турмуштун бир бүтүн, жападан жалгыз жана бардыгын кучагына алып турган борборунан ажыраган адам. «Жетик руханий мүнөз борборунда кремль жайгашкан чептүү шаарга окшош, мында төрүндө алтары бар Кудайдын храмы тургузулган, ал алтарда өчпөс от күйүп турат. Бул — шаардын ыйык борбору болуп саналат, шаардыктардын («огнищан») баардык үй-бүлө очоктору отту дал ушул жерден алышат. Ушул жерде бардыгы кошулат жана бардыгы биригет, бардык маанилүү чечимдер дал ушул жерден чыгат; бардыгын уюштуруучу жана ыраатка салуучу борбордук эрк (башкы эрк) дал ушул жактан жаркырап жанып турат; күч-кубат да ушул жерде топтолот, ушул жерде берилгендик (верность) куралданат, акыл-эс ушул жактан жанып турат» [314-315-6.].
Ильиндин философияга болгон мамилеси
Ильин адамдын жана коомдун турмушундагы эмгектин, чыгармачылыктын, искусствонун, ой жүгүртүүнүн, тарбия менен билимдин, диндин, медицина менен ден соолуктун, саясаттын, философиянын ролун карап чыгат. Ал философияга өзгөчө маани берет. Философия, Ильиндин пикири боюнча, системаны ойлоп чыгарбашы керек. Анын бардык иштей турган иши айлана-чөйрөнү жайбаракат байкап, ой жүгүртүү менен чектелүүгө тийиш.
Предметтик философия жагында иш алып барган философтун... «предметти башкарууга акысы жок; ал аны өзүнүн сүрөттөмөсүндө бузууга да акысы жок. Өзүн баарын тартипке сала турган «бухгалтер» катарында, же түшүнүктөрдү катарга тизип жаткан унтер-офицер катарында сезген философ аянычтуу жана күлкү гана келтирет... Ал өзүнүн предметине «көрсөтмө» берүүгө тийиш эмес; ал өзүнүн предметин «алдын ала биле албайт», же «жакшы биле албайт»; философ предметтеги үзгүлтүктү (ажырымдыкты) же эп келишпестикти өзүнүн ойдон чыгарылган рационалисттик жалган түшүнүктөрү менен жамап-жазгап оңдоого акылуу эмес».
Адеп-ахлак проблемасын изилдеген философ, Ильиндин пикири боюнча, өзү да адеп-ахлак тажрыйбасына ээ болууга тийиш. Искусство проблемасын изилдеген адам баамдоо-байкоо жагынан чоң тажрыйбага ээ болуу менен, өзүн көркөмдүк баамдоочулукка жана тажрыйбага тарбиялашы керек. Диний философияны изилдеген философ диний тажрыйбага ээ болууга тийиш. Бул укук изилдөөчү философко да тийиштүү, ал да предметтик укук тажрыйбасына ээ болушу абзел.
Ильиндин пикири боюнча, философтун чыныгы жолу, же «усулу» ушундай. Ал мындай деп жазат: «Ушул жолдо келечектеги орус философиясы жаңыланып, гүлдөп өсөт, ошондо ал курулай ой жүгүртө берүүсүн жана азгырма конструкцияларды түзүү менен алек болуусун токтотот. Бул жолдун негизги эрежеси төмөнкүчө: адегенде — бар болуу, андан кийин — аракетке өтүү керек, ошондон кийин гана ишке ашкан бытиеге жана жооптуу, а балким коркунучтуу, а түгүл азаптуу иш-аракеттерге таянып философиялык ой жүгүртүү керек»
Балдар жана өспүрүмдөрдүн гигиенасы
Балдар жана өспүрүмдөрдүн гигиенасы – тиричилик шарт жана окуу-тарбия иштеринин баланын өсүп-өнүгүшүнө, ден соолугуна таасир этишин, о. эле аларга карата иш-чараларды иштеп чыгуучу илим тармагы.
Окуучулардын эмгек гигиенасы
1. Окуучулардын эмгек гигиенасы – акыл жана кара жумуш эмгектеринин, о. эле санитардык профилактикалык чаралардын комплексинин окуучунун ден соолугуна эмгектенүүсүнө, аракет жөндөмүнө таасир этишин изилдөөчү тармак. Мында окуучулардын жаштык өзгөчөлүгүнө, мүмкүнчүлүгүнө таянып аба, жарык, нымдуулук режимдерди оптималдуу шарты, эмгектенүү учурунда камсыз болушу каралат.
Окуучу эмгектенүүнүн тиги же бул түрлөрүнө тартылганда алардын ден соолугундагы өзгөчөлүк жана ага каршы келбегендей режим тандалат. Мис. температуралык режимдер столярдык жайда 14–18. Слесардык жайда – 12–16 жылуу болуу керек. Кол эмгеги өткөрүлүүчү класстын температурасы 18 тан төмөн же жогору болбоосу керек. Эмгектенүүдө окуучулар иш операцияларды алмаштырып аткарышат. Бир операция 10–15 минутадан ашпашы керек. Окуучулардын кара жумушта эмгектенүүсү 14 жаштагылар үчүн 2 саат, 15–16 жаштагылар үчүн 4 сааттан ашпоосу зарыл. 11–14 жаштагы балдар ар бир 30 минутада 10 минута дем алат. Эмгектенүүнүн бардык түрлөрүндө коопсуздук чаралары сакталат.
Мектеп гигиенасы
2.Мектеп гигиенасы – окуучулардын ден соолуугун сактоо, чыңдоонун жолдору жана каражаттары жөнүндөгү илим. Өзүнчө илимий тармак катары XIX кылымдын экинчи жарымында калыптанган. Бул илимдин пайда болушуна мектеп окуучуларында дайыма кеңири таралып келген оорулар себеп болгон. Мисалы: көрүү органынын оорулары, дене турпатынын өзгөрүшү, неврастения, аз кандуулук болуп эсептелет. Бул оорулардын себебин изилдеп келгенде окуучуларга сабактын көптүгү артыкча жүк болгондугу, мебелдердин туура жасалбагандыгы, жарыктын туура эмес коюлгандыгы ж. б. себеп болгон. Мындай кемчиликтерди жолго кою үчүн көптөгөн изилдөөчүлөр иштеп, бир нече эмгектер жаралган. Көпчүлүк мамлекеттерде бул боюнча конгресс өткөрүлөт. Конгресс 1904-ж. (Нюрнберг), 1907-ж. (Лондон), 1910-ж. (Париж), 1912-ж. (Буффало), 1947-ж. (Париж), 1957-ж. (Берлин) өткөн. Мектеп гигиенасынын негизги маселелери төмөнкүлөр: ден соолугунун абалы жана бой салмагынын өсүшү, акыл-эсинин өрчүшү; окутуунун жана тарбиялоонун гигиенасы; мектеп окуучусунун эмгек режими жана дем алуусу; бала бакча жана билим берүү мекемелеринин санитардык гигиеналык жактан талапка жооп бериши; жугуштуу оорулардын алдын алуу.
Окуу куралдарына карата гигиеналык талаптар
3. Окуу куралдарына карата гигиеналык талаптар – окуу куралдагы ачык, даана басылган печаттык тексттер көздүн аракетин жеңилдетет, көп чарчатпайт. Окуу китебинин барактары ак, глянцталбаган болуу керек. Контрасттуу болуу үчүн кара түстөгү тамгалар колдонулуп, ак кагазга жөнөкөй жана ачык, даана шрифт менен басылат. Тез окуган адамдар үчүн шрифттин бийиктиги 1,75 м, сабаттуулукка жаңы үйрөнүп жаткан окуучуга шрифтин 2,8 мм. 2–4-класстар үчүн 2,1–2,4 мм окуу китебиндеги саптын узундугу 78–80 мм болсо окуганга женил болот. Эки саптын аралыгы 2,7–3 мм болуу керек. Ар бир беттин жогорку, төмөнкү жана оң жагындагы талаасы 30 мм болсо жарык жакшы чагылып, контраст жогорулайт.
Химиялык идиштердин кыры тегиз, өзү бекем болуу керек. Металл приборлордун учу, курч бурчтары тегерегирээк формага келтирилет. Окуу куралдарынын көлөмү, бийиктиги, формасы жана салмагы окуучулардын боюна жана жаш өзгөчөлүгүнө ылайыкталып жасалат. Таблицаларга ылайыкталган кагаздар жылтырак эмес, бирок ак түстө болот. Куралдар, таблицалар, карталар анча ачык эмес күңүрт түстөр менен боёлот.
Том Круз
1990-жылдары актер бир канча хит тасмаларда тартылган, алардын ичинде: "Алыс" (англ. Far and Away, 1992) романсы, "Дурус адамдардын бир тобу" (англ. A Few Good Men, 1992), "Фирма" (англ. The Firm, 1993), "Вампир менен маек" (англ. Interview with the Vampire, 1994), "Жерри Магуайер" (англ. Jerry Maguire, 1996), "Ачык жумулган көздөр" (англ. Eyes Wide Shut, 1999) жана "Магнолия" (англ. Magnolia, 1999). 1996-жылдан баштап Круз "Миссия: Аткарылгыс" (англ. Mission: Impossible) тасма серияларында атайын агент Итан Ханттын ролу менен таанымал болгон, сериялардын жакынкы тасмасы "Миссия: Аткарылгыс - Шылуундар эли" (англ. Mission: Impossible – Rogue Nation) 2015-жылы экрандарга чыккан.
2000-жылдары Круз бир канча ийгиликтүү тасмаларда тартылган, алардын ичинде: "Ваниль асманы" (англ. Vanilla Sky, 2001) жана "Өзгөчө билдирүү" (англ. Minority Report, 2002) илимий фантастика триллерлери, "Акыркы самурай" (англ. The Last Samurai, 2003), "Шерик" (англ. Collateral, 2004), "Дүйнөлөр согушу" (англ. War of the Worlds, 2005) жана "Валкири" (англ. Valkyrie, 2008).
1990-жылы актер "Төртүнчү июлда туулган" тасмадагы ролу үчүн "Алтын глобус" сыйлыктын "Драма жанрындагы тасмада тартылган актердун эң мыкты аткаруусу" номинациясына татыган; 1997-жылы "Жерри Магуайер" тасмадагы ролу үчүн "Мюзикл/күлкүлүү окуялуу тасмада тартылган актердун эң мыкты аткаруусу" номинациясына татыган жана 2000-жылы "Магнолия" тасмадагы ролу үчүн "Экинчи пландагы актердун эң мыкты аткаруусу" номинациясына татыган. 2002-жылы Круз "Ваниль асманы" тасмадагы ролу үчүн "Сатурн" сыйлыктын "Эң мыкты актер" номинациясына татыган. 2003-жылы актер "Акыркы самурай" тасмадагы ролу үчүн AFI "Жылдын эң мыкты тасмасы" сыйлыгынын жеңүүчүсү болгон жана Minority Report тасмадагы ролу үчүн "Империя" сыйлыктын "Эң мыкты актер" номинациясына татыган.
Саентологтор чиркөөсүнүн жана аны менен байланышкан коомдук долбоорлорунун ачык өкүлү болгон Круз бул чиркөөнүн анын дислексия оорусунан айыгуусуна жардам бергенине ишенет. 2000-жылы актердун психиатрия жана антидепрессанттарга каршы чыкканы, өзгөчө 9/11 окуянын жан куткаруучуларына терапия өткөргөндүгү, Европада Саентология динин илгерилөөсү жана Саентология динге үгүтөө видеолору ар кандай тартыштарды жараткан.
Аскердик трибуналдар
Аскердик трибуналдар - куралдуу күчтөрдөгү аскер кызматкерлерине, аскерге милдеттүүлөргө байланыштуу кылмыш иштерин кароочу соттор. КРнын коопсуздугун жана анын куралдуу күчтөрүнүн согушуу жөндөмдүүлүгүн, аскердик тартипти жана аскер кызматын өтөөнүн белгиленген эрежелерин сактоого багытталган. Аскердик трибуналдарда иштерди кароо жалпы соттордогудай эле тартипте жүргүзүлөт.
Тейхмюллер Густаев
Колдонулган адабияттар
Кыргыз адабияты: энциклопедиялык окуу куралы. Мамлекеттик тил жана энциклопедия борбору, - Б.: 2004
Жалал-Абад чопо кени
Жалал-Абад чопо кени Жалал-Абад облусунун Сузак районунда, Жалал-Абад шаарынан 2 км түштүк-чыгышта, деңиз деңгээлинен 793–858 м бийиктикте. 1970-ж. геол. чалгындоо иши жүргүзүлгөн. Кен аймагы калыңдыгы 3,0 мден 44,0 мге чейин болгон кумайлуу чоподон түзүлгөн. Кумайлуу топурак бор, неоген жана байыркы антропоген мезгилдеринде пайда болгон катмарлардын үстүндө жатат. Кумайлуу чопо саргыч-боз түстө. Андан «75» жана «100» маркадагы кирпич, «400», «500» жана «600» маркадагы суукка чыдамдуу аглопорит алууга болот. Запасы В категориясы боюнча 3422 миң м3, С2–4785 миң м3, 1996-жылга карата калган запасы: В–308 миң м3, С2–4785 миң м3.
Алты тармактуу шурулар
Алты тармактуу шурулар (лат. Hexacorallia) — классча.
Озеро Б/Н №5
Озеро Б/Н №5 — Орусиядагы дарыя. Ямало-Ненецк АО, Краснояр крайы жер аймактарын агып өтөт. Дарыя куйган жери - КАР/ТАЗ/90/61/103/33/13 орун алган. Дарыянын узундугу - 11 км.
Суу реестринин маалыматтары
Орусиянын мамлекеттик суу реестринин маалыматы боюнча Төмөнкү Обь бассейнинин айланасында жатат, дарыянын суу чарбачылык бөлүгү — Таз дарыясы. Дарыянын айрыгы — айрыгы жок, дарыя бассейни — Таз.
Орусиянын суу ресурстары боюнча федералдык агенттиги даярдаган, РФ территориясынын суу пайдалануу боюнча райондоштуруу жөнүндөгү геоинформативдик маалыматы боюнча :
Роза Рымбаева
Роза Кубаныч кызы Рымбаева — обончу, Казак ССРинин эл артисти (1984), Казакстан Республикасынын эл артисти (2004), Кыргыз Республикасынын эмгек сиңирген артисти. 1957-жылы 28-октябрда Жаңгызтөбе станциясында туулган. Азыркы убакта Алматыда турат.
Марьина Роща
Марьина Роща — ар сызыктар Москва метросунун участкаларынын аты.
Дубашев, Насиретдин
Туболук бала бойднн калган каармандар болот. Алардын бири - Насиретдин Дубашев агай. Ооба, кыргыз кереметин жараткан тасмаларда дале бала бойдон эмеспи. Насиретдин Дубашев "Бакайдын жайытында" Калыктын, "Жамийлада" Сейиттин образын ачып берди. Эл журогундо калды. Азыр андагы элестерди, бактылуу коз ирмемдерди толкундануу менен эстейт. Ал кезде Насиретдин Дубашев 12 - 13 жашар оюнга тойбогон тестиер курагы экен. Ата - энеси малчы болгондуктан кинодогудай жайлоого кочушчу экен бирок тасмадагыдай вертолет менен эмес, ат менен эле жайлоого жетип барчу экен.
"Бакайдын жайытында" Муратбек Рыскулов, Советбек Жумадылов, ондуу доо - шаалар менен тартылган. Кинодо бала атасын укурук менен чапкан жери бар. Атасы апасын уруп жатканда апасына болушуп, укпай койгонунан укурук менен чабат. Ошондо Муратбек атаны чабалбай Алиман апа чапкан.
Бурбей
Бурбей — Орусиядагы дарыя. Вологда облусу, Киров облусу, Коми Республикасы жер аймактарын агып өтөт. Дарыя куйган жери - Тулом дарыясынын сол жээгинен 33 км алыстыкта орун алган. Дарыянын узундугу - 29 км.
Дубашев, Насиретдин
Кийин эки жылдык аскердик милдетин отоп келип, Дооронбек Садырбеков менен бирге телефильмде иштешип калат. Андан ары окуусун уланта албай, биротоло кинодон кеткен экен. <<Учурда чрба менен алектенип Сокулук районунун Орто - алыш айылында жашайм. Тиричилик, жай турмуш отуп жатат. Балдар чонойду. Байбичем Гулсана экообуз кырк жылдан бери чогуу тутун булатып келатабыз>> дейт
Бурбей
Суу реестринин маалыматтары
Орусиянын мамлекеттик суу реестринин маалыматы боюнча Двина-Печора бассейнинин айланасында жатат, дарыянын суу чарбачылык бөлүгү — Түштүк дарыясы. Дарыянын айрыгы — Сухона, дарыя бассейни — Түндүк Двина.
Аскердик уставдар
Аскердик уставдар - аскер бирикмелерин жана бөлүктөрүн согуштук аракеттерде колдонуунун принциптерин жана жолдорун, максаттарын, милдеттерин аныктоочу, ошондой эле аскер кызматкерлеринин милдеттерин, өз-ара мамилелерин, жалпы аскердик турмуш жана тиричилик, кызмат өтөө тартиптерин аныктоочу расмий документтердин жыйындысы. КРнын Куралдуу Күчтөрүндө Жалпы аскердик уставдар 1998-жылы Жогорку Кеңеш тарабынан кабыл алынып, «Ички кызмат уставы», «Гарнизондук Кызмат уставы», «Тартип уставы» жана Коргоо Министринин буйругу менен бекитилген «Сап уставын» камтыйт.
Сегизинчи муундагы видео оюн консолдору
Видео оюндар тарыхында сегизинчи муундагы консолдор 2012-жылдан кийин жарык көргөн, Nintendo, Microsoft жана Sony Computer Entertainment тарабынан чыгарылган консолдору камтыйт. Үй консолдору үчүн сегизинчи муун 2012-жылы 18-ноябрда Wii U'нун жарык көрүшү менен башталып, 2013-жылдын 15-ноябрдында PlayStation 4түн жана ошол жылдын 22-ноябрында Xbox One'дын жарык көрүшү менен уланган. Бул видео оюн консолдору өзүнүн жетинчи муундагы жол салуучуларынын артынан чыккан: тиешелүүлүгүнө жараша Nintendo'нун Wii, Sony'нин PlayStation 3 жана Microsoft'тун Xbox 360 консолдору чыккан. Чөнтөк видео оюн консолдорунун мууну 2011-жылы февралда Nintendo 3DS'тин жарык көрүшү менен башталган. Nintendo DS'тин мураскери болгон консол Жапонияда жарык көрүп, андан кийин март айында Түндүк Америкада жана Европада жарыкка чыккан. Nintendo 2015-жылдын 13-февралында Түндүк Америкада New Nintendo 3DS XL'ди чыгарган. PlayStation Portable'дын мураскери PlayStation Vita Жапонияда 2011-жылы декабрда жарык көрүп, Батыш базарларында 2012-жылы февралда пайда болгон.
кызыктуу чындык
ISFE жана уюштуруу Ipsos Мори өлкөлөрдүн ойундарына суралган гана санариптик көчүрмөлөрү менен иштейт чыгуучунун тууралуу алардын пикирлерин билгибиз. Респонденттердин 60% ы жеке каражаттарын чыгарууга эмес, бир оюн системасын сатып алууга күмөн деди. Берилиштердин Бириккен Падышалык, Россия, Германия, Испания жана Италия камтыйт.
Антуан Фукуа
Антуан Фукуа (англ. Antoine Fuqua; 1966-жылы 19-январь) – америкалык режиссер жана продюсер. Башында музыкалык видеолордун режиссеру катары иш жүргүзгөн Фукуа негизинен тез аракеттүү жана триллер жанрындагы тасмаларда ролдорду аткарган. Фукуа "Оскар" сыйлыгына татыган "Машыгуу күнү" (англ. Training Day, 2001) тасмада тартылганы менен таанымал.
Фукуа Акира Куросаванын "Жети самурай" (англ. Seven Samurai) тасмасына негизделген 1960-жылдын "Мыкты жетилик" аталышындагы вестер жанрындагы тасманын 2016-жылкы "Мыкты жетилик" (англ. The Magnificent Seven) тасманын продюсери болгон. Бул тасма Дензел Вашиңтон (Сэм Чисольм) тартылган Фукуанын үчүнчү тасмасы болгон. Ошондой эле Фукуа "Тамырлар" (англ. Roots) телесериалынын 2016-жылкы ремейкинин аткаруучу продюсери болгон.
Рахманалиев, Расул Абдикалилович
Рахманалиев Расул Абдикалилович
Туулган жылы: 21-август 1989-жыл
Кичи мекени: Баткен облусу Баткен району Чек айылы
Ырлары: «Кечирчи», «Мектебим», «Махабатым»
Фоббиясы: Бийиктик.
Учурда: «ЭлТР»МТРКсынын «Кутман тан»программасынын алып баруучусу жана «ЭлФМ»радиосунун ди-джейи.
Үй бүлөлүү, 3 уулдун атасы.
Девизи: Кылдан жана кыялыңды ишке ашыра бил!
Электрозаводская
Электрозаводская — ар сызыктар Москва метросунун участкаларынын аты.
Жалгыз-Өрүк нефрит кени
Жалгыз-Өрүк нефрит кени Жалал-Абад облусунун Ала-Бука районунда, Каба кыштагынан 10 км түндүктө, Кансай коктусунун башында. Кен аймагын Таш-Көмүр мезгилинин башталышында пайда болгон акиташ тектери түзөт. Аларды гранит-диорит интрузиясы жиреп чыккан. Акиташ тектери интрузия менен кошулган жерлерде мраморлошуп, айрым жерде доломиттешип калган. Бул зонада калыңдыгы 1 м, узундугу 10 мге жеткен эпидозиттин тулкулары кезигет. Мында, ошондой эле калыңдыгы 1 смге жеткен тарамдар түрүндөгү нефрит бар. Нефрит ачык жашыл түстө. Андан кооз жана асем буюмдарды жасоого болот.
Ивано-Казанка (Иглин району, Башкыртстан)
Демографиясы
Тургундардын динамикасы:
Адъюнктура
Адъюнктура - аскердик жогорку окуу жайлар менен илим изилдөө мекемелеринде илимий-педагогикалык кадрларды даярдоонун формасы. Граждандык окуу жайлардагы аспирантуранын аналогу. Адъюнктураны аяктап диссертация коргогондор илим кандидаты деген окумуштуулук даражага ээ болушат.
Ая (ырчы)
Светлана Назаренко (1970-жылы 17-октябрда Фрунзе шаарында туулган ) – орус жана кыргыз ырчысы, "Город 312"тобунун вокалисти. Айя сахналык аты менен белгилүү. Кыргыз Республикасынын Эмгек сиңирген артисти (2007). Поп, альтернатив рок, хаус стилдеринде иштейт. Кесиптештери менен ал хиттерди гана жаратпастан, тасмаларга музыка жазат. Ал аткарган тректер «Күндүзгү күзөт” "Питер FM", "Кереметти күтүүдө", "Тагдыр тамашасы. Уландысы" тасмаларында угууга болот.
Балалык жана жаштык
Болочок ырчы Ая (чын аты Светлана Анатольевна Назаренко) 1970-жылы Кыргызстандын Фрунзе (азыркы Бишкек) шаарында туулган. Светлананын ата-энесинин кесиби музыкага жана искусствого байланыштуу эмес, бирок үй-бүлөдөгүлөрдүн баары ырдаганды жакшы көрүшчү. 7 жашында Светлана Назаренко Чоң балдар хорунун солисти болгон. 12 жашында ал элдик чыгармачылыктын республикалык фестивалына катышууга чакыруу алат. Ал жактан аны кыргыздын эң мыкты вокал мугалимдеринин бири Рафаил Сарлыков байкап калат. Ал Светлананы өзүнүн атактуу «Аракет» ансамблине чакырат, ансамблдин репертуарынын негизин немис, испан, латын америкалык ырлар болгон, ошондой эле СССРдин ар түрдүү элдеринин чыгармалары түзгөн. Ансамбль көп гастролдоп, анын атагы өстү. «Аракет» Москвада өткөн 2-Бүткүл союздук саясий ыр фестивалынын лауреаты болот.
Кыргызстанда ансамбль элдик наамга ээ болгон. Бирок, Светлана «Аракеттен» кетип, жеке чыгармачылыкка киришет.
Карьерасынын башталышы
Ая - мындай сахналык ысымды Светлана өзү тандап алган - мурдагы СССРдин аймагында өткөрүлгөн ар кандай фестивалдарга жана сынактарга активдүү катышкан. “Бухара” фестивалында 2-орунга ээ болгон. Ал эми «Тянь-Шань» жана «Ялта» конкурстарында Айя жеңүүчү болот. Көп өтпөй ырчы Ялта-Москва-Транзит фестивалынын финалисти. Айя өзүнүн ийгилигин бекемдөө үчүн жеке альбомдорду жаздырат, аларды «Кайырлы түн» жана «Сынган радио» деп атайт. Алардан кийин «Кыялдын музыкасы» жана «Клубниканын даамы менен чай» CD-альбомдору жаралат. Светлана 2001-жылы Искусство институтунун эстрадалык вокал факультетин артыкчылык диплому менен аяктагандан кийин Москваны багындыруу үчүн аттанат. Бирок жалгыз эмес, пикирлеш адамдардын тобу менен.
"Город 312" тобу
артист наамы ыйгарылган. Бир-эки жылдан кийин "Город 312" тобу Москвада белгилүү болду. Алгач Ая жана музыканттар «Радуга талантов» фестивалынын лауреаты болушат. Андан соң алар “Аймактан тышкары&quot; жана башка хиттери менен борбор калаанын эң мыкты концерттик жайларында өнөрлөрүн тартуулашат. Топтун биринчи альбому 2005-жылы чыккан “213 жол” болгон. Анын трек тизмесинде кийинчерээк музыканттарга бүткүл россиялык атак-даңк алып келген ырлар кирген. 2006-жылдан бери "Real Records" компаниясынын директору Андрей Борисович Лукинов музыкалык топтун туруктуу продюсери болуп калат.
2015-жылы "Так ошондой" шоусунун 3-сезонуна тартылган. Ырчы сахнада Мэрайя Кэри, Ёлка, Шер, Валентина Толкунова жана башкалардын образдарын ийгиликтүү чагылдырып, финалда алдыңкы үчтүккө кирди.
2016-жылы к "Город 312" тобу 15 жылдык мааракесин жеке концерти менен белгиледи. Кеченин коноктору Рэпер Баста, Uma2rman тобу, Гоша Куценко, Владимир Пресняков жана башкалар болушту.
2018-жылы Светлана Назаренко "Дарак ыры" мюзиклинин саундтрегинкыргыз тилинде ырдап чыкты
2019-жылы "Город 312" Мамлекеттик Кремль сарайында өткөн МУЗ ТВ каналынын концертинин катышуучусу болгон.
2021-жылы “Город 312” 20 жылдыгында Светлана Назаренко видео кайрылуусунда ушул жылдар бою топтун ишине кызыккандардын баарына ыраазычылык билдирген.
Жеке жашоосу
Ырчынын жеке жашоосу бейтааныш адамдардан жашырылган. Светлана сүйүктүү жолдошу бар экенин, бирок анын атын айтып, мамилесин ачыкка чыгаргысы келбейт дейт. Светлана Назаренконун кызы бар. Ал апасынын
жолун жолдобой, МГИМОдо окуган.
COVID-19 пандемиясында кыргызстандыктарга жардамы
2020-жылдын апрель айында Кыргызстандын белгилүү инсандары өлкөнүн медицина кызматкерлерине жардам көрсөтүүнү чечишти. Бул тууралуу Азия MIX КВН командасынын капитаны Элдияр Кененсаров Instagram баракчасына билдирди. Видеодо ошондой эле UFC чемпиону Валентина Шевченко, орусиялык ЦСКА футбол клубунун оюнчусу Ильзат Ахметов, «Город 312» тобунун солисти Светлана Назаренко жана Asia MIX командасынын башка мүчөлөрү тартылган. Алар Кыргызстандагы медицина кызматкерлерине эң керектүү буюм түрүндө жардам бере тургандыктарын билдиришти. Бул максаттар үчүн миллион сом чогултулуп, медициналык жабдуулар: 8750 бир жолу колдонулуучу бет кап, 675 комбинезон, 221 жуп көз айнек, 63 коргоочу экран жана 25 респиратор сатылып алынган
Соло карьерасы
2021-жылдын башында Айя өзүнүн соло карьерасын баштаганын жарыялаган. Анын дебюттук чыгармасы "Убакыт" ыры болгон.
Дискография
«Город 312»
1992 – «Спокойная ночь»
1994 – «Сломанное радио»
1996 – «Музыка снов»
1999 – «Света-чай с ароматом клубники»
2005 – «213 дорог»
2006 – «Вне зоны доступа»
2007 – «Обернись»
2010 – «Новая музыка»
2013 – «Не теряй меня, Москва»
Сольный проект